# Pànic (col·lecció)

Pànic (en anglès Goosebumps, és a dir pell de gallina) és una col·lecció de llibres de terror per a adolescents escrita per R.L. Stine, escriptor dels EUA. La sèrie, en anglès, fou editada per Scholastic Press, i en català per Ediciones B. La sèrie ha tingut molt d'èxit: se n'han arribat a vendre uns 220 milions de llibres a tot el món i ha inspirat una sèrie de televisió amb el mateix nom, emesa entre el 1995 i el 1998, i una pel·lícula, dirigida per Rob Letterman el 2015. La sèrie no ha estat doblada al català, però sí la pel·lícula.

## La col·lecció

El primer volum de la sèrie en anglès fou publicat el 1992. En català, però, no es va començar a editar fins al 1996; i l'últim dels 38 títols va aparèixer el 1999, per tant l'edició catalana va restar incompleta, ja que l'original en té 62. Amb el tombant del mil·lenni es publicaren un seguit de llibres que podem entendre com els continuadors dels primers: la col·lecció Pànic: Sèrie 2000 (Ediciones B, 1999-2000). En van sortir vuit dels 25 originals.
El 2014, l'editorial Hidra ha tornat a començar a publicar la col·lecció original, amb alguns títols canviats i alguns d'inèdits. Fins a l'abril del 2016 n'ha publicat vuit volums.
En anar adreçades a un públic juvenil, les històries són breus (al voltant de 150 pàgines) i la tipografia de les lletres és gran. Els protagonistes tenen sempre entre 12 i 14 anys, i sovint estan contades en primera persona.

## Títols publicats en català
### Pànic (Edicions B)

* Un dia a Horrorlàndia
* La casa de la mort
* No baixis al soterrani
* El somriure de la mort
* Sang de monstre
* Terror a la biblioteca
* Pànic al campament
* Visita aterridora
* La màscara maleïda
* La cara repugnant del terror
* Mutació fatal
* Els espantaocells caminen a mitjanit'
* Melodia sinistra
* Invisibles!
* Perill a les profunditats
* Sang de monstre II
* La platja del fantasma
* L'home llop del pantà
* La nit del ninot diabòlic
* Desitjos perillosos
* El retorn de la mòmia
* El fantasma del teatre
* L'atac del mutant
* Aventura esgarrifosa
* Nit a la torre del terror
* El cucut maleït
* Sang de monstre III
* Hi ha alguna cosa viva!
* El ninot diabòlic
* El fantasma udolador
* Horror a Jellyjam
* La venjança dels gnoms
* El carrer de l'espant
* El fantasma sense cap
* L'abominable home de les neus
* El ninot diabòlic III
* El mag diabòlic
* Monstres de Mart

### Pànic: Sèrie 2000

* L'udol del gat
* La núvia del ninot diabòlic
* La professora monstre
* La invasió dels abraçadors (I)
* La invasió dels abraçadors (II)
* El bessó pervers
* Revenges, S.L.
* El campament del terror

### Pànic (Editorial Hidra)

* La nit del ninot vivent
* Els espantaocells caminen a mitjanit
* Perill a les profunditats
* La maledicció de la tomba de la mòmia
* Una nit a la torre del terror
* Desitjos perillosos
* L'home llop del pantà
* Platja fantasma
* Pànic al carrer de la por
* La nit del ninot vivent 2
* El monstre que se'ls va cruspir a tots
* No baixis al soterrani
* L'abominable home de les neus a Pasadena
* La venjança dels gnoms de jardí
* Sang de monstre
* Unes fotos perilloses

## Referències

* ↑ Rosenberg, Joyce M. «Goosebumps: So successful they're scary». Lawrence Journal-World, 27-10-1996 [Consulta: 25 desembre 2010].
* ↑ El film Pànic s'estrena aquest divendres a 25 sales en català Arxivat 2016-12-20 a Wayback Machine. a gencat

## Enllaços externs

* La col·lecció de llibres a parcir.com
Viccionari